CELEX: C2005/281/15
Language: sl
Date: 2005-11-12 00:00:00
Title: Zadeva C-332/05: Predlog za sprejem predhodne odločbe na podlagi sklepa Bundessocialgerichts z dne 5. julija 2005 v zadevi Aldo Celozzi proti Innungskrankenkasse Baden-Württemberg

12.11.2005   
            
            
               SL
            
            
               Uradni list Evropske unije
            
            
               C 281/8
            
         Predlog za sprejem predhodne odločbe na podlagi sklepa Bundessocialgerichts z dne 5. julija 2005 v zadevi Aldo Celozzi proti Innungskrankenkasse Baden-Württemberg
   (Zadeva C-332/05)
   (2005/C 281/15)
   Jezik postopka: nemščina
   Bundessocialgericht (Nemčija) je s sklepom z dne 5. julija 2005 v zadevi Aldo Celozzi proti Innungskrankenkasse Baden-Württemberg, ki ga je sodno tajništvo prejelo dne 12. septembra 2005, Sodišču Evropskih skupnosti predložilo predlog za sprejem predhodne odločbe.
   Bundessocialgericht predlaga Sodišču, naj odloči o naslednjem vprašanju:
   Ali je združljivo s predpisi primarne in/ali sekundarne zakonodaje Evropske skupnosti (še posebej s členom 39 ES (prej člen 48 Pogodbe o ustanovitvi EGS), členom 3(1) in členom 23(3) Uredbe (EGS) št. 1408/71, členom 7(2) Uredbe (EGS) št. 1612/68 (1)), da poročeni delavec migrant, ki je zaposlen v Nemčiji, katerega zakonec živi v drugi državi članici, prejema dajatev za bolezen, ki je vedno vezana na neto osebni prejemek, določen na podlagi dohodninskega razreda, navedenega v njegovem izkazu davka na plačo, brez upoštevanja kasnejše, zanj ugodnejše, spremembe davčne klasifikacije s povratnim učinkom, povezane z njegovim družinskim statusom.
   
      (1)  UL L 257, str. 2.